પ્રાપ્ત વિગતો મુજબ એસટી સલાહકાર સમિતિના સદસ્ય ધર્મેન્દ્રસિંહ ઉર્ફે ભાણુભા ઝાલાએ જણાવ્યું હતું કે ગોંડલ એસટી ડેપો ના નવનિર્માણનું કામ છેલ્લા અઢાર માસથી બંધ છે એસ. ટી. ડેપોના કોઈ ઉચ્ચ અધિકારીઓનું આ અંગે પેટનું પાણી પણ હલતું નથી, ડેપોના બંધ થયેલા કામને કારણે રોજિંદા હજારો મુસાફરો પરેશાની ભોગવી રહ્યા છે, એસટી તંત્ર દ્વારા અમદાવાદના કોન્ટ્રાક્ટરને માત્ર ૧૧ માસનો સમય આપવામાં આવ્યો હતો જેના બદલે ૧૮ માસ થી તો કામ બંધ પડેલ છે અને પાણીની વ્યાપક તંગી હોવાના કારણે કોલમ તથા બીમ ને પાણી પીવડાવ્યા વગર જ ખડકી દેવામાં આવ્યા છે, આ અંગેની કોઈ જ જાતની તપાસ કરવામાં આવી રહી નથી.